Август, йәйҙең һуңғы айы, күберәк көҙгә тартым. Ағастарҙың япраҡтары ла һарғая башлай, ҡояш та йәйге ҡайнарлығын юғалта. Әбйәлил районының Яңы Балапан ауылында ғына, әйтерһең дә, май айы, тирә-яҡ йәм-йәшел, тап йәй башындағы кеүек, сағыу йәшеллек. Үләндәр күпереп үҫкән, ә туғайҙа – яңы ғына атҡан аҡ, һары, күк сәскәләр. Әйтерһең дә, бында быйылғы тынды ҡурыр эҫе лә, ямғырһыҙ ҡоро йәй ҙә булмаған.